3. pielikums

Ministru kabineta

2016. gada  12. aprīļa

noteikumiem Nr. 210

## Uzraksti

1. Uz šo noteikumu 3.1. apakšpunktā minētās lietošanas kategorijas neautomātiskajiem svariem viegli saskatāmā, salasāmā un neizdzēšamā veidā ir šādi uzraksti:

1.1. ES tipa pārbaudes sertifikāta numurs, ja attiecināms;

1.2. ražotāja nosaukums vai reģistrēta preču zīme;

1.3. precizitātes klases apzīmējums, kuru norobežo ovāls vai divas ar puslokiem savienotas horizontālas līnijas;

1.4. maksimālā robeža (Max ..);

1.5. minimālā robeža (min ..);

1.6. verificēšanas iedaļas vērtība (e *=* ..);

1.7. tips, partijas vai sērijas numurs.

2. Papildus šā pielikuma 1. punktā minētajiem uzrakstiem, ja attiecināms, pievieno šādus uzrakstus:

2.1. identifikācijas zīme uz katras konstrukcijas vienības, ja neautomā­tiskie svari sastāv no atdalītām savstarpēji saistītām vienībām;

2.2. iedaļas vērtība, ja tā atšķiras no e (d *=* ..);

2.3. taras pieskaitīšanas maksimālā robeža (T = + ..);

2.4. taras atskaitīšanas maksimālā robeža, ja tā atšķiras no
Max (T = − ..);

2.5. taras iedaļas vērtība, ja tā atšķiras no d (dT = ..);

2.6. maksimāli pieļaujamā slodze, ja tā atšķiras no Max (Lim ..);

2.7. īpašās temperatūras robežas (.. ºC/.. ºC);

2.8. pārnesuma attiecība starp slodzes uztvērēju un slodzi.

3. Uz šo noteikumu 3.1. apakšpunktā minētās lietošanas kategorijas neautomātiskajiem svariem jābūt pietiekamai vietai, lai varētu novietot atbilstības marķējumu un uzrakstus. Tiem jābūt tādiem, lai būtu neiespējami noņemt atbilstības marķējumu un uzrakstus, tos nesabojājot, un lai atbilstības marķējums un uzraksti ir redzami, kad neautomātiskie svari atrodas parastajā darba stāvoklī.

4. Ja šo noteikumu 3.1. apakšpunktā minētās lietošanas kategorijas neautomātiskajiem svariem atbilstības marķējums un uzraksti tiek novietoti uz informācijas plāksnes, jābūt iespējai to aizzīmogot, ja vien plāksni nav iespējams noņemt nesabojājot.

5. Šo noteikumu 3.1. apakšpunktā minētās lietošanas kategorijas neautomātiskajiem svariem uzrakstiem Max, Min, e un d jābūt izvietotiem arī rezultātu uzrādīšanas ierīces tuvumā, ja vien tie jau nav izvietoti uz attiecīgās ierīces.

6. Šo noteikumu 3.1. apakšpunktā minētās lietošanas kategorijas neautomātiskajiem svariem uz katras slodzes mērīšanas ierīces, kas ir savienota vai ko var savienot ar vienu vai vairākiem slodzes uztvērējiem, ir jābūt attiecīgiem uzrakstiem, kuri identificē minēto(-os) slodzes uztvērēju(-us).

7. Uz šo noteikumu 3.2. apakšpunktā minētās lietošanas kategorijas neautomātiskajiem svariem viegli saskatāmā, salasāmā un neizdzēšamā veidā ir šādi uzraksti:

7.1. ražotāja nosaukums vai reģistrētā preču zīme;

7.2. maksimālā robeža (Max ..).

8. Uz šo noteikumu 3.2. apakšpunktā minētās lietošanas kategorijas neautomātiskajiem svariem nedrīkst būt šo noteikumu 5. nodaļā noteiktais atbilstības marķējums un metroloģiskais papildmarķējums.

9. Lietojuma ierobežojuma simbols ir sarkana kvadrātveida uzlīme, ne mazāka par 25 mm x 25 mm, uz kuras melnā krāsā uzdrukāts lielais burts M, kuru krusto divas diagonālas svītras.

Ministru prezidenta biedrs,

ekonomikas ministrs Arvils Ašeradens